Met die winter wat ons behoorlik in sy ysgreep het, het die tyd vir kaggelvure, warmsjokolade en die winterskoolvakansie nou aangebreek.
Dis geen geheim dat Suid-Afrika se opvoedkundige stelsel ’n krisis beleef nie. In 2017 het navorsing deur die Universiteit van Pretoria (UP) bevind dat 8 uit 10 graad 4-leerders nie op ’n gepaste vlak kan lees nie. Hierdie bevinding is gemaak deur navorsers van die sentrum vir evaluering en assessering aan die universiteit en hul bevindinge is gebaseer op die jongste navorsing van die Progress International Reading Literature Study (PILS), ’n internasionale vergelykende studie van jong kinders se leesvermoë. Suid-Afrika het in dié 2016-PILS-navorsing laaste uit 50 lande gekom.
Kyk hier na ’n gesprek met Fred Pheiffer, die redakteur van die Oxford University Press-woordeboeke op die Groot Ontbyt oor die belangrikheid van lees, geletterdheid en die krag van woordeboeke:
Moet ook nie in die ‘My kind is nie ’n leser’-slaggat trap nie. ’n Liefde vir lees is iets wat jy aktief by jou kind moet kweek. Natuurlik gaan jou kind nie van lees hou as hy/sy nie gemaklik is daarmee nie, hoe meer jou kind lees, hoe beter gaan hy/sy word en hoe meer gaan hy/sy wil lees.
Daar is geen tekort aan goeie Afrikaanse kinder- en jeugboeke nie. Dit is trouens die leesmark in Suid-Afrika wat die vinnigste groei! Die meeste van Suid-Afrika se uitgewers se webbladsye is ook baie gebruikersvriendelik en hulle maak dit vir jou maklik om ouderdom-gepaste leesstof vir jou kind te vind. Jy kan ook boeke direk van die uitgewers af bestel.
Kinders lees graag oor dinge waarvan hulle hou, en ook oor karakters met wie hulle kan identifiseer. Reeks-boeke is dus ideaal om ’n liefde vir lees by jonger kinders te kweek. Die volgende reekse is ’n goeie wegspringplek:
Volg die avonture van Lillie die heksie wat gedink het sy is net ’n gewone dogtertjie… Tot sy op ’n dag ’n towerboek langs haar bed ontdek!
Klapper se avonture is reeds in meer as 23 tale vertaal! En watter kind wil nou nie ’n verhaal lees waarvan die held ’n draak is nie!
’n Ander ou gunsteling wat ook met ’n nuwe baadjie spog en ook gepas is vir kinders in die ouderdomsgroep is onder meer; Die Maasdorp-reeks, die Trompie– en Saartjie-reeks, die Uile-reeks en die Reënboogrant Maats–reeks.
Vir ouer kinders wat reeds ywerige lesers is, is daar ’n magdom boeke (in elke moontlike genre) beskikbaar. Nuwe vrystellings wat aftrek kry sluit onder meer in: